TRUE เตรียมขายหุ้นกู้ “ทรูมูฟ เอชฯ” ชูดอกเบี้ยสูงสุด 4.70% ช่วง 16-18 ธ.ค.นี้
TRUE เตรียมขายหุ้นกู้ "ทรูมูฟ เอชฯ" ชูดอกเบี้ยสูงสุด 4.70% ช่วง 16-18 ธ.ค.นี้
TRUE เตรียมขายหุ้นกู้ "ทรูมูฟ เอชฯ" ชูดอกเบี้ยสูงสุด 4.70% ช่วง 16-18 ธ.ค.นี้
28 พ.ย. 2562

นางสาวยุภา ลีวงศ์เจริญ หัวหน้าคณะผู้บริหารกลุ่มด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE  เปิดเผยว่า กลุ่มทรู ประกาศอัตราดอกเบี้ยสำหรับการออกและเสนอขายหุ้นกู้ของบริษัท ทรู มูฟ เอช ยูนิเวอร์แซล คอมมิวนิเคชั่น จำกัด หรือ TUC ครั้งที่ 4/2562 ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ คาดว่าจะเปิดจองซื้อในวันที่ 16-18 ธ.ค.62 หุ้นกู้ TUC จ่ายดอกเบี้ยทุก 3 เดือนตลอดอายุหุ้นกู้ จำนวนจองซื้อขั้นต่ำ 100,000 บาท และทวีคูณครั้งละ 100,000 บาท
หุ้นกู้ TUC จะเสนอขายแก่ผู้ลงทุนทั่วไป (Public Offering) จำนวน 3 ชุด ดังนี้
หุ้นกู้ชุดที่ 1 อายุ 3 ปี อัตราดอกเบี้ยคงที่ 3.50% ต่อปี
หุ้นกู้ชุดที่ 2 อายุ 4 ปี 3 เดือน อัตราดอกเบี้ยคงที่ 4.10% ต่อปี
หุ้นกู้ชุดที่ 3 อายุ 5 ปี 6 เดือน อัตราดอกเบี้ยคงที่ 4.70% ต่อปี
สำหรัลหุ้นกู้และบริษัทได้รับการจัดอันดับความน่าเชื่อถือที่ระดับ BBB+ และแนวโน้มเครดิต “คงที่” จากบริษัท ทริสเรทติ้ง จำกัด เมื่อวันที่ 5 พ.ย.62  ทั้งนี้ เงินที่ได้จากการออกหุ้นกู้ในครั้งนี้ จะนำไปใช้ชำระค่าใบอนุญาตการใช้คลื่นความถี่และใช้เป็นเงินทุนหมุนเวียนของบริษัท พร้อมแต่งตั้งธนาคารกรุงเทพ ธนาคารกสิกรไทย ธนาคารไทยพาณิชย์ ธนาคาร ซีไอเอ็มบี ไทย และธนาคารธนชาต เป็นผู้จัดการการจัดจำหน่าย
ทั้งนี้ แบบแสดงรายการข้อมูลการเสนอขายหลักทรัพย์และร่างหนังสือชี้ชวนยังไม่มีผลบังคับ เนื่องจากอยู่ระหว่างยื่นขออนุญาตต่อสำนักงาน ก.ล.ต.  และคาดว่าสำนักงานก.ล.ต. จะประกาศให้แบบแสดงรายการข้อมูลและร่างหนังสือชี้ชวนมีผลบังคับใช้ในช่วงกลางเดือน ธ.ค.62